L 229/26
LT
Europos Sąjungos oficialusis leidinys
2023 9 18
2.
Siekiant atsižvelgti į technologinius pokyčius ir rinkos plėtrą Komisijai pagal 37 straipsnį suteikiami įgaliojimai priimti deleguotuosius aktus, kuriais iš dalies keičiamos I priedo nuostatos, susijusios su jame išdėstytais veiksmais, užtikrinant nuoseklumą su 4 straipsnyje nurodytais Iniciatyvos tikslais. 3.
Siekiant užtikrinti veiksmingą Iniciatyvos įgyvendinimą ir vertinimą, Komisijai pagal 37 straipsnį suteikiami įgaliojimai priimti deleguotuosius aktus, kuriais iš dalies keičiamos II priedo nuostatos, susijusios su išmatuojamais įgyvendinimo stebėsenos rodikliais ir Iniciatyva pasiektos pažangos ataskaitų teikimu siekiant jos 4 straipsnyje išdėstytų tikslų. 4.
Siekiant užtikrinti veiksmingą Iniciatyvos įgyvendinimą, stebėseną ir vertinimą, Lustų bendrosios įmonės metinėje veiklos ataskaitoje pateikiama informacija su Iniciatyvos 1–4 veiklos tikslais susijusiais klausimais, remiantis II priede nustatytais išmatuojamais rodikliais. 5.
Komisija reguliariai informuoja Europos puslaidininkių tarybą apie Iniciatyvos 5 veiklos tikslo įgyvendinimo pažangą.
III SKYRIUS
Tiekimo saugumas ir atsparumas
13 straipsnis Integruotos gamybos įrenginiai 1.
Integruotos gamybos įrenginiai yra pirmieji tokio pobūdžio įrenginiai, skirti puslaidininkių gamybai, ir, kai aktualu, įskaitant įrangą ar tokiai įrangai skirtų pagrindinių komponentų, daugiausiai naudojamų puslaidininkių gamyboje Sąjungoje, projektavimą arba gamybą, kurie gali apimti kitus tiekimo grandinės etapus ir padeda užtikrinti tiekimo saugumą ir Sąjungos puslaidininkių ekosistemos atsparumą, ir, be to, kai aktualu, jie gali padėti užtikrinti pasaulinių puslaidininkių tiekimo grandinių saugumą.
2. Paraiškos pagal 15 straipsnio 1 dalį teikimo metu, integruotas gamybos įrenginys privalo būti laikomas pirmuoju tokio pobūdžio įrenginiu.
3.
Integruotos gamybos įrenginys turi atitikti šiuos reikalavimus:
a) jo sukūrimas turi turėti aiškų teigiamą poveikį, kurio pasekmės būtų jaučiamos už atitinkamos įmonės ar valstybės narės ribų Sąjungos puslaidininkių vertės kūrimo grandinėje vidutinės trukmės ir ilguoju laikotarpiu, siekiant užtikrinti tiekimo saugumą ir puslaidininkių ekosistemos atsparumą, įskaitant startuolių ir MVĮ augimą, ir prisidėti prie Sąjungos žaliosios ir skaitmeninės pertvarkų; b) jis pateikia patikinimą, kad su viešąja paslauga susijusios trečiųjų valstybių pareigos jam nėra taikomos eksteritorialiai taip, kad tai galėtų pakenkti įmonės gebėjimui laikytis 26 straipsnio 1 dalyje nustatytų pareigų, ir įsipareigoja informuoti Komisiją, kai atsiranda tokios pareigos; c) jis investuoja Sąjungoje į nuolatines inovacijas, kad būtų pasiekta konkreti puslaidininkių technologijų pažanga arba būtų parengtos naujos kartos technologijos; d) jis remia Sąjungos talentų bazę plėtodamas ir rengdamas švietimą ir įgūdžių mokymą ir didindamas kvalifikuotos darbo jėgos rezervą. 4.
Kad būtų investuojama į nuolatines inovacijas pagal šio straipsnio 3 dalies c punktą, integruotos gamybos įrenginiui suteikiama lengvatinė prieiga prie bandomųjų linijų, įsteigtų pagal 5 straipsnio b punktą.
Tokia lengvatinė prieiga nei panaikina veiksmingos kitų suinteresuotų įmonių, visų pirmą startuolių ir MVI, prieigos sąžiningomis sąlygomis prie bandomųjų linijų, nei trukdo ja pasinaudoti.